als_Latn dik_Latn sag_Latn
(konica.al)- Tekniku italian ka treguar edhe pengun e vetëm gjatë eliminatoreve të Botërorit “Rusi 2018”. Sipas De Biasit, pengu i vetëm i tij është humbja 3-0 kundër Izraelit. Nëse do të ishte fituar ajo ndeshja, sipas trajnerit italian, askush nuk do të merrej me humbjet e mëpasme apo thashetheme. De Biasi ka folur edhe për marrëdhëniet me median…
Pengu
“Mua, gjërat që arrij t’i bëj ende, me japin kënaqësi. Fitoren në Izrael, për të thënë të drejtë, e kisha në zemër. Mendoj se kualifikueset tona janë normale me pritshmëritë, na mungon vetëm ndeshja në shtëpi me Izraelin, ajo që theu rrugëtimin tonë të mirë. Ishte e veçantë pas ndeshjes ndaj Italisë, sepse thashë që pavarësisht humbjes, nëse e marrim veten, mund të rimarrim atë që kemi humbur.
Kënaqësia është kur sheh ende skuadrën që të jep atë që ka në dispozicion. Pengu për mua dhe kolegët është kur nuk marrim maksimumin edhe pse e dimë të gjithë që skuadra ka mundësi përmirësimi. Kjo është arsyeja pse qëndrova këtu pas Europianit, sepse mund të ikja. Vendosa të rrezikoja, sepse isha i bindur që kjo skuadër mund të bëjë hapa përpara.”
Mediet
“Sepse ndoshta nga ana e gazetarisë është më mirë të jetë dikush tjetër këtu sepse ka më shumë për të folur. Më mirë nëse vjen dikush tjetër, flet një gjuhë tjetër, ndoshta gjuhën time me një theks tjetër, ndoshta është më mirë dhe keni më shumë stimuj. Për gazetarët sa më shumë të rinj të vijnë, aq më mirë është. Nëse mundohem t’ua shpjegoj, është edhe mënyra juaj e punës për të arritur në rritjen e një lëvizjeje bashkë.”
als_Latn zsm_Latn als_Latn als_Latn nno_Latn als_Latn